**Riparit 2021**

Tervetuloa viettämään aikaa hyvässä seurassa ja tutustumaan uusiin ihmisiin. Tervetuloa tutustumaan maailmaa mullistaneeseen kertomukseen, jossa juuri sinulla on arvokas ja ihmeellinen osa. Tervetuloa riparille!

”Minä olen ihme, suuri ihme, ja kiitän sinua siitä.”

(Ps. 139:14)

**Mikä ihmeen rippikoulu?**

Rippikoulussa ihmetellään elämää ja uskoa eli suhdetta Jumalaan. Rippikoulussa ihmettely toteutuu yhdessä keskustellen, pohtien, laulaen, pelaillen, hiljentyen ja rukoillen. Rippikoulu tehdään ja koetaan yhdessä.

Rippikoulu on tarkoitettu kristillisen kasteen saaneille ja kasteelle valmistautuville. Sen tavoitteena on vahvistaa nuoren uskoa kolmiyhteiseen Jumalaan sekä varustaa elämään kristittynä. Jeesus antoi kaste- ja lähetyskäskyn:

*”Minulle on annettu kaikki valta taivaassa ja maan päällä. Menkää siis ja tehkää kaikki kansat minun opetuslapsikseni: kastakaa heitä Isän ja Pojan ja Pyhän Hengen nimeen ja opettakaa heitä noudattamaan kaikkea, mitä minä olen käskenyt teidän noudattaa. Ja katso, minä olen teidän kanssanne kaikki päivät maailman loppuun asti.” (Matt. 28:18–20)*

**Kuka voi tulla rippikouluun?**

Rippikouluun voivat ensisijaisesti hakea vuonna 2021 15 vuotta tai enemmän täyttävät Porvoon suomalaiseen seurakuntaan kuuluvat ja muut Porvoon kaupungin alueella asuvat nuoret. Rippikoulun käynyt on oikeutettu kirkolliseen avioliittoon vihkimiseen. Lisäksi konfirmoitu voi osallistua itsenäisesti ehtoolliselle, saa oikeuden kummin tehtävään sekä 16-vuotiaana äänioikeuden ja 18-vuotiaana vaalikelpoisuuden seurakuntavaaleissa.

Rippikoulun voi käydä, vaikka ei olisikaan seurakunnan jäsen. Konfirmaa-

tioon osallistuminen edellyttää kuitenkin kirkkoon liittymistä. Uskonnonvapauslain mukaan 12 vuotta täyttänyt voi liittyä seurakunnan jäseneksi huoltajiensa luvalla. Mahdollinen kaste järjestetään rippikoulun aikana nuoren ja huoltajien valitsemana ajankohtana.

Kirkkoherralta anottavan luvan saatuaan voi rippikoulun suorittaa myös säädettyä ikää aiemmin. Huoltajan laatima vapaamuotoinen anomus postitetaan:

Kirkkoherra

PL 140, 06101 PORVOO.

Rippikoulun suorittaminen muualla

Mikäli porvoolainen nuori käy rippikoulun Porvoon ulkopuolella, tulee hänen ilmoittaa yhteystietonsa seurakuntayhteysjakson järjestämiseksi Porvoon suomalaisen seurakunnan nuorisotoimiston päivystykseen ti–to klo 14–15.45, puh 040 7112 780 viimeistään joulukuussa 2020.

**Rippikoulujen toteuttaminen poikkeusoloissa**

Tässä esitteessä olevat rippikoulut ovat suunnitelma vuodelle 2021. Porvoon suomalainen seurakunta pidättää kaikki oikeudet muutoksiin mm. koronatilanteen takia. Noudatamme viranomaisohjeita. Mahdollisista rippikoulun toteuttamistavoista tiedotamme kunkin ryhmän osalta erikseen.

Rippikoulun valitseminen

Rippikouluryhmiin valitaan 25 nuorta. Ilmoittautumisjärjestyksellä ei ole merkitystä. Usein toiveet keskittyvät muutamiin rippikouluihin, joten osan kohdalla yhtäkään viidestä toiveesta ei voida valitettavasti toteuttaa. Usein toiveet keskittyvät muutamiin rippikouluihin (alkukesään).

Myös muut kuin porvoolaiset voivat hakea Porvooseen rippikouluun, mutta etusijalla ovat porvoolaiset nuoret ja mukaan pääsee vain, mikäli ryhmässä on tilaa. Näiden paikkojen osalta päätökset tehdään aikaisintaan joulukuussa 2020. Tästä syystä kannattaa varmuuden vuoksi ottaa yhteyttä myös omaan kotiseurakuntaan. Ulkopaikkakuntalaisen mukana olo ohjaa koko mahdollisen kaveriporukan sijoittumista rippikouluihin.

**RIPPIKOULUT 2021**

|  |  |  |
| --- | --- | --- |
| **Rippikoulun nimi** | **Jaksot** | **Konfirmaatiot Tuomiokirkossa** |
| Elisabeth | 11.-13.12.2020 Porvoo19.-26.2.2021 Hollola(HUOM. koulujen loma-aika) | LA 17.4 klo 10 |
| Kehitysvammaisten rippikoulu Aamos | 7.-11.6.2021 Porvoo | LA 12.6 klo 10 |
| Hanna, päivärippikoulu Gammelbackassa | 7.-11.6.2021 14.-18.6.2021 | SU 27.6 klo 15 |
| Ester | 8.-10.1.2021 Porvoo10.-7.6.2021 Porvoo | LA 19.6 klo 10 |
| Joona | 22.-24.1.2021 Porvoo17.-24.6.2021 Porvoo | LA 3.7 klo 10 |
| Maria | 12.-14.2.2021 Porvoo28.6-5.7.2021 Porvoo | LA 10.7 klo 10 |
| Pietari | 15.-17.1.2021 Hollola 28.6.-5.7.2021 Porvoo | LA 17.7 klo 10 |
| Lyydia | 15.-17.1.2021 Hamina5.-12.7.2021 Porvoo | LA 17.7 klo 12 |
| Andreas | 8.-10.1.2021 Hamina25.7.-1.8.2021 Hamina | LA 7.8 klo 10 |
| Johannes | 15.-17.1.2021 Kotka25.7.-1.8.2021 Kotka | LA 14.8 klo 10 |
| Martta | 29.-31.1.2021 Hollola 26.7.-2.8.2021 Hollola | SU 8.8 klo 15 |
| Samuel | 2.-4.1.2021 Porvoo30.7.-6.8.2021 Porvoo | SU 15.8 klo 15 |
| Saara | 22.-24.1.2021 Kotka 1.-8.8.2021 Kotka | SU 22.8 klo 15 |

Kehitysvammaisten rippikoulu järjestetään nuorisotila Alustassa (Lundinkatu 5) 7.-11.6.2021 ja konfirmaatio la 12.6.2021 klo 10. Rippikoulusta voi keskustella Uudenmaan kehitysvammaistyön papin Elina Jokipaltion kanssa, puh. 040 304 7868, ext-elina.jokipaltio@eteva.fi.

Mitä rippikoulu maksaa?

Rippikoulumaksu määräytyy leiripäivien ja ateriapalvelujen määrän perusteella. Hintaan

sisältyvät matkat leiripaikkaan, majoitus, ateriat, oppimateriaali, Raamattu ja tapaturmavakuutus

(ei korvaa esinevahinkoja). Rippikoululaskut postitetaan maalis-huhtikuussa 2021.

Hinnat kaikille Porvoon kaupungin alueella asuville nuorille ja nuorille jotka asuvat

Porvoon ulkopuolella, mutta ovat Porvoon evankelisluterilaisen seurakuntien jäseniä:

Päivärippikoulu 70 e

Leiririppikoulu 135 e

Hinnat Porvoon kaupungin ulkopuolella asuville ja muihin seurakuntiin kuuluville

nuorille:

Leiririppikoulu 315 e

Huoltajat voivat anoa vapautusta rippikoulumaksusta sosiaalisilla perusteilla. Tällöin he

voivat sopia tapaamisesta diakoni Merja Falckin kanssa, p. 040 587 5596 ja sähköposti merja.falck@evl.fi.

Konfirmaatiot

Kaikki konfirmaatiomessut ovat Porvoon tuomiokirkossa lauantaisin ja sunnuntaisin klo 10, 11.30 tai 15

(kts. ajankohdat taulukosta sivulta 4).

Nuori voidaan konfirmoida myös muun kuin oman rippikouluryhmänsä konfirmaatiossa.

Tästä huoltajat voivat sopia oman rippikoulun papin kanssa.

Millaisia rippikouluja?

Leiririppikoulut sisältävät kaksi leirijaksoa Porvoon Pellingissä, Porvoon Emäsalossa, Haminan Vehkarinteessä, Kotkan Höyterissä ja Ristiniemessä tai Lahden Upilassa sekä kokoontumisia kaupungissa leirijaksojen välissä.

Päivärippikoulu sisältää yhden leiripäivän, yhteisiä kokoontumisia kevään aikana ja kahden viikon päiväleirijakson Gammelbackan seurakuntakeskuksessa (Viertotie 1, Porvoo) ma-pe klo 9-15.

Rippikoulun hyväksytty suorittaminen ja konfirmaatioon osallistuminen edellyttää kaikkien jaksojen suorittamista.

Seurakunta pidättää kaikki oikeudet rippikoulusuunnitelman muuttamiseen hakijoiden määrän selvittyä.

Rippikoulun vuosikalenteri

|  |  |  |  |
| --- | --- | --- | --- |
| **vuosi 2020** |  | **vuosi 2021** |  |
| **Marraskuu** | **Joulukuu** | **Tammikuu** | **Helmikuu** |
| Ilmoittautuminen 2.-22.11.2020Tieto rippikoulu- ryhmistä joulukuun 2020 aikana | Ennakkotapaamiset, talvirippikoulujaksot |
|  |  | Talvirippikoulu |
| **Maaliskuu** | **Huhtikuu** | **Toukokuu** | **Kesäkuu** | **Heinäkuu** | **Elokuu** |
| Ennakkotapaamiset, tapahtumat | Kesän leirit ja konfirmaatiot |
|  | Talvirippikoulun konfirmaatio |  |  |  |  |

*ps. Yhteinen matkamme kestää puoli vuotta.*

Ilmoittautuminen

Rippikouluihin ilmoittautuminen

tapahtuu ensisijaisesti internetissä

osoitteessa:

www.porvoonseurakunta.fi

Lue ohjeet huolellisesti ennen kuin

aloitat ilmoittautumisen!

Täytä ilmoittautumisessa kysyttävät tiedot

yhdessä vanhempiesi kanssa. Mikäli haluat

kavereidesi kanssa samaan ryhmään, keskustele

heidän kanssaan ennen kuin aloitat ilmoittautumisen.

Voit ilmoittautua rippikouluun myös

**nuorisotoimiston päivystyksessä ti-to klo 14-15.45.**

Sijainti Alustan nuorisotila (Lundinkatu 5/

Runeberginkatu 29, sisäpiha) tai puhelimitse

päivystysaikana puh. 040 711 2780.

Jälki-ilmoittautuminen käynnistyy viimeistään

su 6.12.2020 klo 10.

**LINKKI ON**

**AVOINNA**

**2.11 klo 17 - 22.11.2020 klo 22**

Näin ilmoittaudut netissä,

osa 1

**1**

**Kokoa seuraavat ilmoittautumisessa**

**tarvittavat tiedot valmiiksi:**

Rippikoululaisen tiedot

etunimet

sukunimi

henkilötunnus

katuosoite

postinumero

postitoimipaikka

maa

mihin seurakuntaan kuulut

(vai väestörekisteriin)

koulu ja luokka

oma puhelinnumerosi

oma sähköpostiosoitteesi

erityisruokavaliot (tai maininta, ettei ole)

terveystiedot (mm lääkitys)

Ensimmäisen huoltajan tiedot:

etunimi

sukunimi

henkilötunnus

katuosoite

postinumero

postitoimipaikka

maa

puhelinnumero

sähköpostiosoite

+ mahdollisen toisen huoltajan tiedot

+ rippikoulun maksajan valinta

+ pakollinen tieto: valitse viisi sinulle sopivaa rippikoulua

*Sitten mene osoitteeseen:*

[www.porvoonseurakunta.fi](http://www.porvoonseurakunta.fi)

> tule mukaan

> nuorille

> rippikoulu

> rippikouluihin ilmoittautuminen

Sivun alalaidasta löytyy linkki ilmoittautumislomakkeelle.

Näin ilmoittaudut netissä, osa 2

Laita rasti ruutuun

”etsi tulevista ajoista” (näytön oikeassa laidassa)

**Valitse** minkä tahansa rippikoulun ”tarkemmat tiedot” ja ”siirry ilmoittautumislomakkeelle”

**Täytä** kaikki kohdat huolellisesti.

**Valitse** viisi sinulle sopivaa rippikoulutoivetta, aseta ne nuolinäppäimillä haluamaasi järjestykseen

Tämän jälkeen **hyväksyt** valinnat näppäimellä ”lisää valitut”

Netissä samalla henkilötunnuksella voi ilmoittautua

vain kerran. Jos haluat muuttaa ilmoittautumistasi,

sinun tulee soittaa nuorisotoimiston päivystykseen

ja pyytää ilmoittautumisen mitätöimistä. Tämän

jälkeen voit tehdä uuden ilmoittautumisen netissä.

Onnistuneesta ilmoittautumisesta tulee näytölle ilmoitus:

**Ilmoittautumisesi on vastaanotettu.**

sekä kaikki ilmoittamasi tiedot. Sähköpostiosoitteensa antaneet saavat kuittauksen omaan sähköpostiinsa.

HUOM! Mikäli ilmoittaudut kaveriltasi saamalla kaverikoodilla (kts. ohjeet alla), sinun ei tarvitse tehdä rippikouluvalintoja

Kaverin kanssa samaan rippikouluun?

Tarvitset tätä ilmoittautumista varten kaveriporukastasi ensimmäisenä ilmoittautuneelta ystävältäsi hänen saa-

mansa kaverikoodin. Kaverisi on saanut koodin ilmoit-

tauduttuaan rippikouluun.

**Täytä ensin henkilötietosi.**

Tämän jälkeen **laita rasti ruutuun** ”käytä kaverilta saamasi kaverikoodi”. **Kirjoita koodi.** Tämän jälkeen ohjelmisto

muodostaa teistä automaattisesti kaveriryhmän ja tarjoaa samat ryhmävalinnat molemmille. Kaverikoodia voi käyt-

tää vain kerran ja ryhmässä voi olla enintään neljä kaveria.

**Paina Ilmoittaudu,**

kun kaikki henkilötietosi ja rippikoulutoiveesi ovat kunnossa.

Mihin rippikouluun pääsen?

Saat joulukuussa kotiisi kirjeen, jossa kerrotaan, mihin rippikouluun olet päässyt. Tätä ennen emme valitettavasti voi antaa puhelimitse tietoja rippikoulupaikoista, joten kannattaa *odottaa kirjettä kärsivällisesti.*

Rippikoulujen ohjaajat ottavat yhteyttä ennen rippikoulusi ensimmäistä kokoontumista. Ensimmäisessä tapaamisessa saat yksityiskohtaisempaa tietoa rippikoulusi ohjelmasta.

Lisätietoja

www.porvoonseurakunta.fi

Nuorisotoimiston päivystyksestä

ti-to klo 14-15.45

puh. 040 7112 780

Nuorisotyön johtaja

Jari Oksanen

jari.oksanen@evl.fi

puh. 0400 494 039

Rippikoulu- ja nuorisopappi

Maiju Halmela

maiju.halmela@evl.fi

puh. 040 661 2704

*Porvoon suomalainen seurakunta*

[*www.porvoonseurakunta.fi*](http://www.porvoonseurakunta.fi)

Esitteen kuvat: Markku Pihlaja

s. 2 Kaapo Valkeavirta

 Sanna Krook/
 Kirkon kuvapankki

s. 4 Eeva-Kaisa Heikura/
 Kirkon kuvapankki

Piiroskuvat: Hilkka Hyvärinen/Hipateos